PLINY: NATURAL HISTORY 



certe utroque nomine idem significatur, hoc est 

 gramen ex arce cum sua terra evolsum, ac semper e 

 legatis, cum ad hostes clarigatumque mitterentur, id 

 est res raptas clare repetitum, unus utique ver- 

 benarius vocabatur. 



6 IV. Corona quidem nulla fuit graminea nobilior, 

 in maiestate populi terrarum principis praemiisque 

 gloriae. gemmatae et aureae, vallares, murales, 

 rostratae, civicae, triumphales post hanc fuere 

 suntque cunctae magno intervallo magnaque dif- 



7 ferentia. ceteras omnes singuli, et duces ipsi 

 imperatoresque militibus aut aliquando collegis 

 dedere, decrevit in triumphis senatus cura belli 

 solutus et populus otiosus, graminea numquam 

 nisi in desperatione suprema contigit, nulli nisi ab 

 universo exercitu servato decreta. ceteras im- 

 peratores dedere, hanc solam miles imperatori. 

 eadem vocatur obsidionahs liberatis obsidione abo- 



8 minandoque exitu totis castris. quod si civicae 

 honos uno ahquo ac vel humillimo cive servato prae- 

 clarus sacerque habetur, quid tandem existimari 

 debet unius virtute servatus universus exercitus ? 

 dabatur haec viridi e gramine decerpto inde ubi 



" A solemn declaration of war made with due ceremony 

 by the fetialeo in case the enemy had not made restitution 

 within 33 daya. 



298 



